28.11.2009 Den Europæiske Unions Tidende L 313/59 KOMMISSIONENS FORORDNING (EF) Nr. 1156/2009 af 27. november 2009 om ændring af forordning (EF) nr. 1266/2007 for så vidt angår betingelserne for undtagelse af visse dyr af modtagelige arter fra udtransportforbuddet i Rådets direktiv 2000/75/EF (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under  henvisning  til Rådets  direktiv  2000/75/EF  af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue hos får(!), særlig artikel 9, stk. 1, litra c), artikel 11 og 12, og artikel 19, stk. 3, og ud fra følgende betragtninger: (1), Kommissionens forordning (EF) nr. 1266/2007 (?) inde- holder bestemmelser om kontrol med, overvågning af og restriktioner for flytning af dyr inden for og ud af spær- rezonerne i forbindelse med bluetongue. (2) Det fastsættes i nævnte forordnings artikel 8, stk. 1, at flytning af dyr samt sæd, æg og embryoner herfra fra en bedrift, en sædopsamlingsstation eller en opbevaringssta- tion i en spærrezone til en anden bedrift, en anden sædopsamlingsstation eller en anden opbevaringsstation er undtaget fra udtransportforbuddet i  direktiv 2000/75/EF, forudsat at dyrene samt sæden, æggene og embryonerne herfra opfylder betingelserne i nævnte artikel. (3) — Som en overgangsforanstaltning fastsættes det endvidere i artikel 9a i forordning (EF) nr. 1266/2007, at bestem- melsesmedlemsstaterne indtil den 31. december 2009 på grundlag af resultatet af en risikovurdering, der tager hensyn til de entomologiske og epidemiologiske forhold, dyrene indføres under, kan kræve, at flytning af dyr, som er omfattet af undtagelsen i nævnte forordnings artikel 8, stk. 1, i nævnte forordning, skal ske under overholdelse af supplerende betingelser. (4) — Generelt set er situationen i Fællesskabet med hensyn til bluetongue blevet væsentligt bedre i 2009. Virussen er dog stadig til stede i dele af Fællesskabet. (5) — Endvidere påvirkes effektiviteten af de foranstaltninger, der er omhandlet i forordning (EF) nr. 1266/2007, af en række faktorer. Disse faktorer omfatter vektorart, klimatiske forhold og driftsform for den modtagelige drøvtyggerart. (6) — Det er derfor hensigtsmæssigt at blive ved med at anvende den overgangsforanstaltning, der er fastsat i artikel 9a i forordning (EF) nr. 1266/2007, idet sygdoms- situationen ikke er stabil og stadig udvikler sig. Forord- ning (EF) nr. 1266/2007 bør derfor ændres i overens- stemmelse hermed. (7) — Foranstaltningerne i denne forordning er i overensstem- melse med udtalelse fra Den Stående Komité for Fødeva- rekæden og Dyresundhed — UDSTEDT FØLGENDE FORORDNING: Artikel 1 I den indledende sætning i artikel 9a, stk. 1, i forordning (EF) nr. 1266/2007  ændres datoen »31. december  2009« til »31. december 2010«. Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 27. november 2009. (1) EFT L 327 af 22.12.2000, s. 74. (?) EUT L 283 af 27.10.2007, s. 37. På Kommissionens vegne Androulla VASSILIOU Medlem af Kommissionen